ร้าน Hokkaido silkream ตั้งอยู่ชั้น G โดยร้านจะเป็นแบบเปิดโล่ง อยู่ตรงข้ามกับร้านขนม bake a wish และ kyo roll en เลยค่ะ บรรยากาศภายในร้านโล่งสะอาดตา โต๊ะประมาณ 10 ตัว รองรับลูกค้าได้โต๊ะละ 2-4 คนค่ะ โดยโต๊ะและเก้าอี้ไม้น่านั่งไม่ตั้งเบียดกันจนทำให้รู้สึกคับแคบเกินไป

วันนี้เพื่อนพามากิน French toast แต่เนื่องจากถ้ามาร้านนี้ควรต้องสั่งเมนูเครปกะทะร้อน บวกกับไม่อยากได้แต่คาร์โบไฮเดรต เลยเลือกสั่งแบบที่มีผลไม้เป็นท็อปปิ้งเล็กๆ ด้วย

-Fruit parade (180.-) เป็นเครปกะทะร้อน คาราเมลเดือดปุดๆ ท้อปปิ้งมาด้วยผลไม้นิดหน่อย ลิ้นจี่ สตรอเบอร์รี่ บลูเบอร์รี่ แล้วก็ส้มค่ะ เสิร์ฟพร้อมไอศครีมหนึ่งลูก แป้งเครปแผ่นสี่เหลี่ยมนุ่มมากแต่ก็บางมาก ไอศครีมนมสุดๆ อร่อยมาก กินคู่กับแป้งเครป คาราเมลร้อนๆ อร่อยดีเหมือนกัน ส่วนผลไม้ก็ดีค่ะ เปรี้ยวบ้างหวานบ้าง แต่ปริมาณน้อยไปนิด กะทะนี้เลยรู้สึกไม่ค่อยคุ้มกับราคาเท่าไหร่

- French toast chocolate (145.-) เป็นฮาฟโทส เสิร์ฟพร้อมไอศครีมนมรสช็อกโกแลต วิปปิ้งครีมและมาชเมลโล่ สำหรับโทสเจ้านี้จะไม่ชุ่มเนยเหมือนโทสเจ้าดัง ถ้าใครเบื่อ honey toast แนะนำให้ลองเปลี่ยนมากิน French toast ของเจ้านี้ดู รับรองอร่อยไม่แพ้กันค่ะ ส่วนไอศครีมนมช็อกโกแลตที่นี่เข้มข้นมากค่ะ ส่วนตัวชอบมากเพราะไม่หวานมากด้วย ถึงช็อกโกแลตสุดๆ

- น้ำเปล่าขวดละ 25 บาท

ครั้งนี้ราคารวม 350.- บาทค่ะ ราคาอาหารรวม vat แล้วค่ะ ไม่มี service charge การบริการที่ร้านปกติค่ะ ร้านนี้เป็นอีกหนึ่งร้านขนมที่น่าลองค่ะ ราคาไม่ได้ถือว่าแพงมาก แต่เทียบกับปริมาณขนมอาจจะน้อยไปนิด ให้มากินบ่อยๆ คงไม่ไหว ส่วนรสชาติก็อร่อยสมราคาค่ะ